CELEX: 62010CN0299
Language: el
Date: 2010-06-17 00:00:00
Title: Υπόθεση C-299/10: Αίτηση για την έκδοση προδικαστικής αποφάσεως, την οποία υπέβαλε το Tribunal Judicial de Amares (Πορτογαλία) στις 17 Ιουνίου 2010 — Cristiano Marques Vieira κατά Companhia de Seguros Tranquilidade SA

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/25
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Judicial de Amares (Πορτογαλία) στις 17 Ιουνίου 2010 — Cristiano Marques Vieira κατά Companhia de Seguros Tranquilidade SA
   (Υπόθεση C-299/10)
   ()
   2010/C 234/41
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Judicial de Amares
   
      Διάδικοι στην υπόθεση της κύριας δίκης
   
   
      Ενάγων: Cristiano Marques Vieira
   
      Εναγομένη: Companhia de Seguros Tranquilidade SA
   
      Προδικαστικό ερώτημα
   
   Σε περίπτωση συγκρούσεως οχημάτων, που δεν μπορεί να καταλογισθεί στην υπαιτιότητα κάποιου από τους οδηγούς, και που προξενεί σωματικές βλάβες και υλικές ζημίες σε έναν από τους δύο οδηγούς (τον παθόντα, ο οποίος είναι ανήλικος και απαιτεί αποζημίωση), αντιβαίνει η δυνατότητα επιμερισμού της ευθύνης εκ διακινδυνεύσεως (άρθρο 506°, παράγραφοι 1 και 2, του C.C.), που επηρεάζει άμεσα το ύψος της αποκαταστάσεως των υλικών ζημιών και της ικανοποιήσεως της ηθικής βλάβης που υπέστη ο παθών λόγω σωματικής βλάβης (δεδομένου ότι ο επιμερισμός αυτός της ευθύνης εκ διακινδυνεύσεως επιφέρει μείωση του ύψους της αποζημιώσεως κατ’ ίσα μέρη), προς το κοινοτικό δίκαιο, και ειδικότερα προς τα άρθρα 3, παράγραφος 1, της πρώτης οδηγίας (72/166/ΕΟΚ) (1), 2, παράγραφος 1, της δεύτερης οδηγίας (84/5/ΕΟΚ) (2), και 1 της τρίτης οδηγίας (90/232/ΕΟΚ) (3), σύμφωνα με την ερμηνεία που έχει δώσει στις διατάξεις αυτές το Δικαστήριο των Ευρωπαϊκών Κοινοτήτων;
   
      (1)  Οδηγία 72/166/ΕΟΚ του Συμβουλίου, της 24ης Απριλίου 1972, περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής (ΕΕ ειδ. έκδ. 06/001, σ. 136).
   
      (2)  Οδηγία 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων (ΕΕ 1984, L 8, σ. 17).
   
      (3)  Οδηγία 90/232/ΕΟΚ του Συμβουλίου, της 14ης Μαΐου 1990, για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων (ΕΕ 1990, L 129, σ. 33).